* ***A fost aprobat Programul de susținere a producției de usturoi***

În ședința Guvernului din data de 15 aprilie 2021 a fost aprobată o Hotărâre care modifică și completează Hotărârea nr. 108/2019 pentru aprobarea schemei „Ajutor de minimis pentru aplicarea programului de susținere a producției de usturoi„ precum și pentru stabilirea unor măsuri de verificare și control al acesteia.

Prin prezentul act normativ se reglementează următoarele:

* se stabilește valoarea ajutorului de minimis în lei care se acordă beneficiarilor în anul 2021, respectiv 3000 euro/ha la cursul de schimb stabilit de Banca Centrală Europeană, la data de 30 septembrie 2020;
* se stabilesc resursele financiare necesare aplicării schemei de ajutor de minimis pentru anul 2021, respectiv maximum 15.000 mii lei, reprezentând echivalentul în lei al sumei de 3.078 mii euro, care se asigură din bugetul MADR pe anul 2021;
* se stabilește perioada în care se va realiza valorificarea producției, 15 iunie - 22 noiembrie, precum și termenul de depunere a documentelor justificative, respectiv până la data de 29 noiembrie;
* se reformulează unele dispoziții pentru o mai mare claritate, în acord cu prevederile Regulamentului de minimis în sectorul agricol și cele ale legislației naționale.

Reamintim că pentru a fi considerați eligibili, producătorii agricoli trebuie să dețină o suprafață cultivată cu usturoi de minimum 3.000 mp și să obțină o producție de minimum 3 kg usturoi/10 mp.

[Sursa MADR](https://www.madr.ro/comunicare/6723-a-fost-aprobat-programul-de-sustinere-a-productiei-de-usturoi.html)

# Au fost aprobate ajutoarelor naţionale tranzitorii în sectoarele vegetal şi zootehnic, speciile ovine și caprine, respectiv bovine

În ședința Guvernului din data de 15 aprilie 2021 a fost aprobată o Hotărâre pentru aprobarea plafoanelor ajutoarelor naţionale tranzitorii în sectoarele vegetal şi zootehnic, speciile ovine și caprine și pentru specia bovine (sectorul zootehnic) pentru anul de cerere 2020.

**Sectoarele vegetal şi zootehnic, speciile ovine și caprine**

Valoarea totală a plafonului alocat ajutoarelor naționale tranzitorii în sectoarele vegetal și zootehnic, speciile ovine și caprine, este de **63.450,208 mii euro**, respectiv **309.161,138 mii lei,** în echivalent și se asigură din bugetul MADR pe anul 2021.

Prin actul normativ se aprobă plafoanele ajutoarelor naţionale tranzitorii în **sectorul vegetal**, în sumă de **43.974,445 mii euro**, repartizată astfel:

* 42.527,430 mii euro pentru **culturile amplasate pe teren arabil**;
* 2,742 mii euro pentru**in pentru fibră** şi **cânepă pentru fibră**;
* 646,827 mii euro pentru **tutun**;
* 41,879 mii euro pentru **hamei**;
* 755,567 mii euro pentru **sfeclă de zahăr**.

**Sectorul zootehnic** beneficiază de un plafon pentru speciile ovine și caprine în sumă de **19.475,763 mii euro**.

Cuantumurile per unitate de măsură se calculează de către Agenția de Plăți și Intervenție pentru Agricultură, prin raportarea plafoanelor stabilite prin prezentul act normativ la numărul total de hectare/efectivele eligibile pentru anul 2020 corespunzătoare fiecărui ANT.

În urma acestei Hotărâri de Guvern, se estimează că aproximativ 622 mii fermieri care îndeplinesc condițiile de eligibilitate vor beneficia de cel puțin un sprijin prin ANT.

**Sectorul zootehnic, specia bovine**

Prin actul normativ se aprobă plafoanele aferente plăţilor pentru ajutoarele naţionale tranzitorii în sectorul zootehnic, specia bovine, pentru anul de cerere 2020, în limita sumei de **1.758,265 mii euro**, respectiv **8.567,147 mii lei** în echivalent, care se distribuie astfel:

* 445,128 mii euro pentru schema decuplată de producţie, specia bovine, în **sectorul lapte**;
* 1.313,137 mii euro pentru schema decuplată de producţie, specia bovine, în **sectorul carne**.

Cuantumul per unitatea de măsură al ajutoarelor naţionale tranzitorii în sectorul zootehnic, specia bovine, se calculează de către Agenţia de Plăţi şi Intervenţie pentru Agricultură, prin raportarea plafoanelor menționate anterior la cantităţile de lapte livrate şi/sau vândute direct eligibile și la efectivele de bovine eligibile.

Resursele financiare se asigură de la bugetul de stat, în limita prevederilor bugetare aprobate Ministerului Agriculturii şi Dezvoltării Rurale pentru anul 2021.

Conform MADR, plăţile pentru ajutoarele naţionale tranzitorii în sectorul zootehnic, specia bovine, se realizează în lei, la cursul de schimb de 4,8725 lei pentru un euro, stabilit de Banca Centrală Europeană la data de 30 septembrie 2020.

[*Sursa: MADR*](http://n10.n1.tema.ro/rewrite/MjAyMTA0MTYwODUxNTg2YmI2YzQxYTViMmEzYTkxM2UwOTA4MzFlYjI1NzBmZjo2MzE1MTQtOTU2NDMwMTM0L2h0dHBzOi8vd3d3Lm1hZHIucm8vY29tdW5pY2FyZS82NzIyLWF1LWZvc3QtYXByb2JhdGUtcGxhZm9hbmVsZS1hanV0b2FyZWxvci1uYXRpb25hbGUtdHJhbnppdG9yaWktaW4tc2VjdG9hcmVsZS12ZWdldGFsLXNpLXpvb3RlaG5pYy1zcGVjaWlsZS1vdmluZS1zaS1jYXByaW5lLXBlbnRydS1hbnVsLWRlLWNlcmVyZS0yMDIwLmh0bWw=)